
I. Jautājumi, par kuriem saskaņošanā vienošanās nav panākta

	Nr. p.k.
	Saskaņošanai nosūtītā projekta redakcija (konkrēta punkta (panta) redakcija)
	Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)
	Atbildīgās ministrijas pamatojums iebilduma noraidījumam
	Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma
	Projekta attiecīgā punkta (panta) galīgā redakcija





II. Jautājumi, par kuriem saskaņošanā vienošanās ir panākta

	Nr. p. k.
	Saskaņošanai nosūtītā projekta redakcija (konkrēta punkta (panta) redakcija)
	Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)
	Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu
	Projekta attiecīgā punkta (panta) galīgā redakcija

	1
	2
	3
	4
	5

	1.
	1. Noteikumi nosaka:
1.1. kārtību, kādā izsniedz civilās aviācijas gaisa kuģa lidojumu apkalpes (turpmāk – lidojumu apkalpe) locekļa apliecību;
1.2. prasības lidojumu apkalpes locekļa apliecības iegūšanai.
	Tieslietu ministrija
1.	Lūdzam projekta 1. punktu izteikt precīzi atbilstoši likuma “Par aviāciju” (turpmāk – likums) 30. panta otrajā daļā un 32. panta ceturtajā daļā noteiktajam. Vēršam uzmanību, ka likuma pilnvarojumi Ministru kabinetam paredz noteikt prasības vai apliecības izsniegšanas un pagarināšanas kārtību visam civilās aviācijas personālam. Tādējādi projekta 1. punktā piedāvājam vispirms norādīt vispārīgo likuma prasību, ka noteikumi ir paredzēti “civilās aviācijas personālam” un tad ar domuzīmi nodalīti norādīt konkrētās profesijas vai nodarbošanos. 
Tieslietu ministrija sistēmiski pieļauj, ka Ministru kabinetam dotais pilnvarojums konkrētā projektā tiek sašaurināts, bet vienlaikus šādā gadījumā projekta anotācijā nepieciešams sniegt informāciju par visu civilās aviācijas personālam paredzēto regulējumu, proti, norādīt citus normatīvos aktus, kas nosaka līdzīgu regulējumu atbilstoši likumā noteiktajam pilnvarojumam Ministru kabinetam.
[bookmark: _GoBack]Papildus norādām, ka nav korekti pilnvarojuma normā rakstīt, ka tās ir prasības “apliecības iegūšanai”. Turklāt likuma 32. panta ceturtajā daļa paredz arī apliecības pagarināšanas kārtības noteikšanu. Tādējādi projekta 1. punkts jāveido saskaņā ar likumā noteikto regulējumu. Norādām, ka atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 100.1. apakšpunktam noteikumu projekta pirmajā punktā raksta likumā noteikto pilnvarojumu Ministru kabinetam.
	Iebildums ir ņemts vērā.
Civilās aviācijas personāls ir ļoti plašs jēdziens. Šis tiesību akts ir attiecināms tikai uz gaisa kuģu lidojumu apkalpes locekļiem jeb pilotiem. Ir virkne citu tiesību aktu, kas nosaka prasības citas kategorijas civilās aviācijas personāla apliecības saņemšanai, piemēram, MK noteikumi Nr.532 (2018.gada), MK noteikumi Nr.627 (2017.gada) utt.
Attīstoties civilās aviācijas jomai, diezgan bieži arī mainās tā tiesiskais regulējums gan ES līmenī, gan nacionālajā līmenī. Likuma “Par aviāciju” 30. panta otrajā daļā un 32. panta ceturtajā daļā ievērtais pilnvarojums ir ietverts tā, lai tas būtu piemērojams visām civilās aviācijas personāla kategorijai. 
Šobrīd lielākā daļa civilās aviācijas personāla apliecības tiek izsniegtas uz nenoteiktu laiku. Taču ir atsevišķas civilās aviācijas personāla apliecības, kurām vēl ir derīguma termiņi, piemēram, MK noteikumu Nr.523 (2018.gada) 4.punktā minētās salona apkalpes locekļu instruktora apliecības. Līdz ar to likuma “Par aviāciju” 32. panta ceturtajā daļā ievērtais pilnvarojums ir jāsaglabā tāds kāds ir, taču ir piemērojams gan uz tām apliecībām, kurās nav derīguma termiņi, gan uz tām, kurām ir derīguma termiņi.
Attiecībā uz pilotu apliecībām, tām nav derīguma termiņa, bet tajās esošajām kvalifikācijas atzīmēm ir derīguma termiņi.
	1. Noteikumi nosaka:
1.1. kārtību, kādā izsniedz civilās aviācijas personāla - civilās aviācijas gaisa kuģa lidojumu apkalpes (turpmāk – lidojumu apkalpe) locekļa apliecību;
1.2. prasības lidojumu apkalpes locekļa apliecības saņemšanai un tajās esošo kvalifikācijas atzīmes uzturēšanai.


	2.
	2. Noteikumos lietotie termini:
……….
2.8. Komisijas 2011.gada 3.novembra Regulas (ES) Nr.1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģa apkalpi atbilstīgi Eiropas Parlamenta un Padomes Regulai (EK) Nr. 216/2008 (turpmāk – regula Nr. 1178/2011) 2.pantā un I pielikuma FCL.010 punktā lietotie termini;
2.9. Komisijas 2018.gada 13.marta Regulas (ES) Nr.2018/395, ar ko saskaņā ar Eiropas Parlamenta un Padomes Regulu (ES) 2018/1139 paredz sīki izstrādātus gaisa balonu ekspluatācijas noteikumus un gaisa balonu lidojuma apkalpes locekļu licencēšanas noteikumus (turpmāk – regula Nr.2018/395) 2.pantā lietotos terminus;
2.10. Komisijas 2018.gada 14.decembra Īstenošanas Regulas (ES) Nr.2018/1976, ar ko saskaņā ar Eiropas Parlamenta un Padomes Regulu (ES) 2018/1139 paredz sīki izstrādātus planieru ekspluatācijas noteikumus un planieru lidojuma apkalpes locekļu licencēšanas noteikumus (turpmāk – regula Nr.2018/1976) 2.pantā lietotos terminus.
	Tieslietu ministrija
2.	Lūdzam izvērtēt un projekta 2.8., 2.9. un 2.10. apakšpunktā minētos  regulā Nr. 1178/2011, regulā Nr. 2018/395 un regulā Nr. 2018/1976 noteiktos terminus ieviest projekta 2. punktā, lai personai būtu skaidrs, kuri regulu termini tiek ieviesti Latvijā. Turklāt projekta 2. punktā ieviešami tie regulās noteiktie termini, kas tiek lietoti turpmāk projektā.

	Iebildums ir ņemts vērā.

	2. Noteikumos lietotie termini:
……….
2.2. BFCL daļas apliecība – Komisijas 2018.gada 13.marta Regulas (ES) Nr.2018/395, ar ko saskaņā ar Eiropas Parlamenta un Padomes Regulu (ES) 2018/1139 paredz sīki izstrādātus gaisa balonu ekspluatācijas noteikumus un gaisa balonu lidojuma apkalpes locekļu licencēšanas noteikumus (turpmāk – regula Nr.2018/395) 2.panta 14.punktā minētā apliecība;
2.3. FCL daļas apliecība – Komisijas 2011.gada 3.novembra Regulas (ES) Nr.1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģa apkalpi atbilstīgi Eiropas Parlamenta un Padomes Regulai (EK) Nr. 216/2008 (turpmāk – regula Nr. 1178/2011) 2.panta 1.punktā minētā apliecība;
2.7. praktiskais eksāmens – praktisko iemaņu pārbaude vienā no šādiem veidiem:
……….
2.9. SFCL daļas apliecība - Komisijas 2018.gada 14.decembra Īstenošanas Regulas (ES) Nr.2018/1976, ar ko saskaņā ar Eiropas Parlamenta un Padomes Regulu (ES) 2018/1139 paredz sīki izstrādātus planieru ekspluatācijas noteikumus un planieru lidojuma apkalpes locekļu licencēšanas noteikumus (turpmāk – regula Nr.2018/1976) 2.panta 12.punktā minētā apliecība;
………….

	3.
	6.1.1. UL(A) (land), UL(A) (sea) - sauszemes vai jūras lidmašīna, kas aprīkota ar vienu dzinēju  (izņemot turbopropellera un turboreaktīvo dzinēju) un atbilst regulas Nr.1139/2018 I pielikuma c) vai e) punktā noteiktajiem kritērijiem un, kurā lidojumu laikā atrodas ne vairāk kā divas personas, ieskaitot pilotu (turpmāk – ultravieglā sauszemes vai jūras lidmašīna);
8. FCL daļas apliecības nacionālo pielikumu persona var saņemt ar tipa kvalifikācijas atzīmi lidojumiem ar gaisa kuģi, kas atbilst regulas Nr.1139/2018 I pielikuma a), b) vai d) punktā noteiktajiem kritērijiem, kā arī gaisa kuģi, kas atbilst regulas Nr.1139/2018 I pielikuma c) punktā noteiktajam kritērijam un ir aprīkoti ar turbopropellera vai turboreaktīvo dzinēju vai kurā tā lidojumu laikā atrodas trīs vai vairāk personas ieskaitot pilotu. Tipa kvalifikācijas atzīmes iedalās šādās grupās:

	Tieslietu ministrija
3.	Lūdzam izvērtēt projekta 6.1.1. apakšpunktā un 8. punkta ievaddaļā paredzēto prasību atbilstību regulas Nr.1139/2018 I pielikumā noteiktajiem kritērijiem. Lūdzam vērtēt, vai minētajās projekta normās netiek paredzētas papildus prasības, kas nav noteiktas regulas Nr.1139/2018 I pielikumā un vai dalībvalsts drīkst noteikt šādas papildus prasības.
Vēršam uzmanību uz to, ka Eiropas Savienības Tiesa (lietā 39/72) ir noteikusi, ka regula automātiski ir valsts tiesību sistēmas sastāvdaļa. Tāpēc ir prettiesiski tādi regulas normas īstenojošie valsts mehānismi, kas rada šķēršļus regulas tiešajai iedarbībai un apdraud vienlaicīgu un vienādu tās piemērošanu Eiropas Savienībā. Savukārt lietā 18/72 Eiropas Savienības Tiesa ir noteikusi, ka dalībvalstis nedrīkst pieņemt nekādus nacionālā līmeņa aktus regulu ieviešanai, jo tad rodas iespēja deformēt regulu saturu. Dalībvalstīm nav arī tiesību sašaurināt vai paplašināt regulas saturu.

	Iebildums ir ņemts vērā.
Satiksmes ministrija izvērtēja Tieslietu ministrijas iebildumu un attiecīgi ir papidinājusi anotācijas I sadaļas 4.punktu ar šādu informāciju. 
Regulas Nr.2018/1139 2.panta 3.punkta d) apakšpunktā ir noteikts, ka šo regulu nepiemēro tādu gaisa kuģu konstruēšanai, ražošanai, tehniskajai apkopei un ekspluatācijai, kuru ekspluatācija rada zemu aviācijas drošības apdraudējumu un kuri uzskaitīti I pielikumā, un tajā iesaistītajam personālam un organizācijām. No minētā izriet, ka arī regulu Nr.1178/2011, kurā noteiktas prasības pilota apliecības un uz katras konkrēta gaisa kuģa kategorijas, klases un tipa kvalifikācijas iegūšanai, nepiemēro attiecībā uz pilotiem, kuri vēlas veikt lidojumus ar regulas Nr.2018/1139 I pielikumā minētajiem gaisa kuģiem. Taču praksē ļoti plaši tiek ekspluatēti regulas Nr.2018/1139 I pielikumā minētie gaisa kuģi. Regulas Nr.2018/1139 I pielikumā minēto gaisa kuģu klasifikācija ir ļoti vispārīga. Tikai pēc skaidri definētiem gaisa kuģa tehniskajiem un ekspluatācijas parametriem, var noteikt ar kādu pilota apliecību un kvalifikācijas atzīmi pilotam ir tiesības veikt lidojumus ar katru konkrēto gaisa kuģi. Ņemot vērā minēto, projekta 6.1.1. apakšpunktā un 8. punkta ievaddaļā nav noteiktas papildu prasības, bet gan ir norādīti gaisa kuģa tehniskie un ekspluatācijas parametri, lai pilota apliecības pretendentiem nepārprotami būtu skaidrs, kāda pilotu apliecība un kvalifikācijas atzīme ir neieciešama, lai veiktu lidojumu konkrētu gaisa kuģi. 
	6.1.1. UL(A) (land), UL(A) (sea) - sauszemes vai jūras lidmašīna, kas aprīkota ar vienu dzinēju  (izņemot turbopropellera un turboreaktīvo dzinēju) un atbilst regulas Nr.1139/2018 I pielikuma c) vai e) punktā noteiktajiem kritērijiem un, kurā lidojumu laikā atrodas ne vairāk kā divas personas, ieskaitot pilotu (turpmāk – ultravieglā sauszemes vai jūras lidmašīna);
8. FCL daļas apliecības nacionālo pielikumu persona var saņemt ar tipa kvalifikācijas atzīmi lidojumiem ar gaisa kuģi, kas atbilst regulas Nr.1139/2018 I pielikuma a), b) vai d) punktā noteiktajiem kritērijiem, kā arī gaisa kuģi, kas atbilst regulas Nr.1139/2018 I pielikuma c) punktā noteiktajam kritērijam un ir aprīkoti ar turbopropellera vai turboreaktīvo dzinēju vai kurā tā lidojumu laikā atrodas trīs vai vairāk personas ieskaitot pilotu. Tipa kvalifikācijas atzīmes iedalās šādās grupās:


	4.
	172. Teorētisko eksāmenu jautājumi un to atbildes ir konfidenciāli un tie nav uzrādāmi pretendentiem ne pirms, ne pēc eksāmena kārtošanas.
173. Ja pretendents nepiekrīt kādam no teorētiskā eksāmena vērtējumiem, tas desmit darba dienu laikā pēc eksāmena rezultātu paziņošanas var apstrīdēt eksāmena vērtējumu, iesniedzot pamatotu iesniegumu Civilās aviācijas aģentūras direktoram. Civilās aviācijas aģentūras direktora lēmumu var pārsūdzēt šo noteikumu 26.punktā noteiktajā kārtībā.
	Tieslietu ministrija
4.	Projekta 172. punktā paredzēto regulējumu nepieciešams precizēt. Vēršam uzmanību, ka saskaņā ar likuma “Par valsts noslēpumu” 3. pantu “konfidenciāli” ir valsts noslēpuma klasifikācijas pakāpe un attiecībā uz teorētisko eksāmenu jautājumiem un atbildēm šāda termina izmantošana nav pieļaujama. 
Vienlaikus piedāvājam izvērtēt un precizēt projekta 172. punktā paredzēto regulējumu saistībā ar projekta 173. punktā paredzētajām eksāmena vērtējuma apstrīdēšanas tiesībām. Personai, kura apstrīd savu eksāmena rezultātu, administratīvajā procesā ir jādod tiesības iepazīties ar viņai uzdotajiem jautājumiem un sniegtajām atbildēm. Šobrīd normu var interpretēt, ka pretendentam nav tiesību iepazīties arī ar sava eksāmena norises informāciju.
	Iebildums ir ņemts vērā.
Projekta 172.punktā svītrots vārds “konfidenciāli”. CAA jebkurā gadījumā ir jānodrošina, ka pilotu teorētisko eksāmenu jautājumi nav publiski pieejami un ka tie netiek izplatīti studentpilotu starpā. Eiropas Aviācijas drošības aģentūras izstrādātajā dokumentā regulas Nr. 1178/2011 prasību piemērošanai "Pieņemamie līdzekļi atbilstības nodrošināšanai. ARA daļa" AMC1 ARA.FCL.300 punktā ir noteikusi, ka dalībvalstīm ir jānodrošina visu teorētisko eksāmenu saturs paliek konfidenciāls līdz visu eksāmenu nokārtošanas.

	172. Teorētisko eksāmenu jautājumi nav pieejami pretendentiem ne pirms, ne pēc eksāmena kārtošanas.
[bookmark: _Hlk80872291]173. Ja pretendents, kārtojot teorētisko eksāmenu konstatē, ka eksāmena jautājumā ir kļūda, tad mēneša laikā no teorētiskā eksāmena kārtošanas dienas, pretendents var  apstrīdēt teorētiskā eksāmena rezultātu, iesniedzot iesniegumu Civilās aviācijas aģentūrā. Iesniegumā pretendents norāda kārtoto teorētiskā eksāmena priekšmetu un eksāmena jautājumu, kurā ir konstatējis kļūdu un sniedz pamatojumu, kāpēc uzskata, ka jautājums ir kļūdains.

	5.
	173. Ja pretendents nepiekrīt kādam no teorētiskā eksāmena vērtējumiem, tas desmit darba dienu laikā pēc eksāmena rezultātu paziņošanas var apstrīdēt eksāmena vērtējumu, iesniedzot pamatotu iesniegumu Civilās aviācijas aģentūras direktoram. Civilās aviācijas aģentūras direktora lēmumu var pārsūdzēt šo noteikumu 26.punktā noteiktajā kārtībā.
	Tieslietu ministrija
5. Norādām, ka projekta 173. punktā noteiktais desmit darba dienu apstrīdēšanas termiņš lēmumam (eksāmena vērtējumam) ir pretrunā ar Administratīvā procesa likuma 79. pantā noteikto administratīvā akta apstrīdēšanas viena mēneša termiņu. Ministru kabinets ar noteikumiem nav tiesīgs ierobežot privātpersonas tiesības administratīvajā procesā.
Ievērojot minēto, projekta 173. punktā piedāvājam svītrot termiņa norādi. Vienlaikus piedāvājam precizēt projekta 173. punktu, aizstājot tajā iekšējo atsauci uz projekta (noteikumu) 26. punktu ar ārējo atsauci uz konkrēto likuma normu, jo šādu atsauci paredz arī projekta 26. punkts. Normatīvo aktu izstrādes juridiskās tehnikas prasības šādu “divkāršo” atsauču izmantošanu uzskata par nevēlamu.
	Iebildums ir ņemts vērā.
Pretendentiem ir tiesības apstrīdēt teorētisko eksāmenu rezultātus, tikai tad ja konstatējuši, ka eksāmena jautājumā ir kļūda. 
LAPL, PPL, BFCL un SFCL apliecības iegūšanai teorētiskie eksāmenu jautājumus sagatavo katra dalībvalsts pati, taču CPL, ATPL apliecības un IR (instrumentālo lidojumu kvalifikācija) iegūšanai, teorētiskie jautājumus izstrādā EASA un ir ievietoti ES vienotā eksaminēšanas sistēmā - Eiropas Centralizētajā Jautājumu Bankā (ECQB). Līdz ar to, ja šajā datubāzē ir arī kāds jautājums kļūdains, to nevar izvērtēt Civilās aviācijas aģentūra, ber gan tikai EASA.
	173. Ja pretendents, kārtojot teorētisko eksāmenu konstatē, ka eksāmena jautājumā ir kļūda, tad mēneša laikā no teorētiskā eksāmena kārtošanas dienas, pretendents var  apstrīdēt teorētiskā eksāmena rezultātu, iesniedzot iesniegumu Civilās aviācijas aģentūrā. Iesniegumā pretendents norāda kārtoto teorētiskā eksāmena priekšmetu un eksāmena jautājumu, kurā ir konstatējis kļūdu un sniedz pamatojumu, kāpēc uzskata, ka jautājums ir kļūdains.

	6.
	191. Amatierpilota apliecības, lidotāja inženiera apliecības un FCL daļas apliecības nacionālie pielikumi, kas izsniegtas līdz šo noteikumu spēkā stāšanās brīdim, ir derīgi līdz 2021.gada 31.decembrim.
192. Šo noteikumu 191.punktā minētajās lidojumu apkalpes locekļu apliecībās esošās derīgas kvalifikācijas atzīmes ir uzskatāmas, ka ir piešķirtas atbilstoši šo noteikumu prasībām. 
193. Civilās aviācijas aģentūra nepiemēro šo noteikumu 24.punktā noteikto samaksu par šo noteikumu 191.punktā minēto apliecību nomaiņu, ja:
193.1. šo noteikumu 17.punktā minētais iesniegums iesniegts līdz 2021.gada 30.novembrim;
193.2. iesnieguma iesniegšanas brīdī apliecībā esošās kvalifikācijas atzīmes ir derīgas vai lidojumu apkalpes loceklis ir izpildījis prasības kvalifikācijas atzīmes derīguma uzturēšanai; 
193.3. apliecība netiek papildināta ar jaunu kvalifikācijas atzīmi.
	Tieslietu ministrija
6. Projekta 191. – 193. punktā paredzēto pārejas regulējumu nepieciešams papildus izvērtēt. Vēršam uzmanību, ka apliecības derīguma termiņa noteikšana, kas atšķiras no apliecībā noteiktā termiņa, formāls pienākums veikt apliecības maiņu un maksas pakalpojumu paredzēšana par to būs privātpersonai nelabvēlīga faktiskā rīcība. Tādējādi šāds regulējums ir pretrunā ar Administratīvā procesa likuma 11. pantā noteikto likuma atrunas principu. 
Ievērojot minēto, piedāvājam svītrot projekta 191. – 193. punktu vai arī projekta anotācijā norādīt, kādi normatīvie akti (likumi, regulas) nosaka šādas rīcības pieļaujamību.
	Iebildums ir ņemts vērā.
Attiecīgi anotācijas I sadaļas 4.punkts ir papildināta ar šādu skaidrojumu:
“2011.gada 18.janvārī tika pieņemti Ministru kabineta noteikumiem Nr.51 “Civilās aviācijas gaisa kuģu lidojumu apkalpes locekļu sertificēšanas noteikumi” (turpmāk – MK noteikumi Nr.51), saskaņā ar kuriem tika izsniegtas amatierpilota apliecības, lidotāja inženiera apliecības un FCL daļas apliecības nacionālie pielikumi. MK noteikumi Nr.51 zaudēja spēku ar 2018.gada 14.decembri, kad spēkā stājās Ministru kabineta noteikumi Nr.762 “Civilās aviācijas gaisa kuģu lidojumu apkalpes locekļu sertificēšanas noteikumi” (turpmāk – MK noteikumi Nr.762). MK noteikumi Nr.762 noteikumos netika paredzēti pārejas noteikumi, kas noteiktu nepieciešamību veikt attiecīgās pilotu apliecības nomaiņu. Līdz ar to jau šobrīd ir divas atšķirīga veida amatierpilota apliecības, lidotāja inženiera apliecības un FCL daļas apliecības nacionālie pielikumi. Starp MK noteikumu Nr.51  un  MK noteikumu Nr.762 izdotajām apliecībām atšķirība ir tikai izdošanas pamatojumā, kas ir uzdrukāts uz apliecības. Līdz ar šo projektu pieņemšanu parādīsies vēl trešā veida apliecība ar atšķirīgu izdošanas pamatojumu. Līdz ar to problēma var rasties tiem pilotiem, kuri saņēmuši apliecības saskaņā ar MK noteikumiem Nr.51  vai  MK noteikumiem Nr.762 un vēlēsies šīs apliecības iesniegt citā valstī atzīšanai. Papildus ar  šo projektu amatierpilota apliecības, lidotāja inženiera apliecības un FCL daļas apliecības nacionālie pielikumi tiek pielāgotas FCL daļas apliecību formai, lai Latvijā visu veidu pilotu apliecību izdošanai varētu tik izmantota viena sistēma, tas ir EMPIC sistēma. Šobrīd EMPIC sistēma tiek izmatota tikai FCL dalās apliecības, BFCL daļas apliecības un SFCL daļas apliecības izdošanai.
Ņemot vērā minēto un lai nodrošinātu vienveidību LR pilotu apliecību izdošanā un atpazīstamībā visā pasaulē, visas pilotu apliecības, kas izdotas saskaņā ar MK noteikumiem Nr.51  vai  MK noteikumiem Nr.762, būtu jāizdod atkārtoti saskaņā ar šo tiesību aktu. 
Pilotu apliecību saņemšana ir maksas pakalpojums. Taču šo noteikumu projekta 193.punktā  ir noteikts, ka maksa netiks piemērotas tām pilotu apliecībām, kuras tiks mainītas tikai tāpēc, ka ir mainījies tiesiskais regulējums. ”
	191. Amatierpilota apliecības, lidotāja inženiera apliecības un FCL daļas apliecības nacionālie pielikumi, kas izsniegtas līdz šo noteikumu spēkā stāšanās brīdim, ir derīgi līdz 2022.gada 28.februārim.
192. Šo noteikumu 191.punktā minētajās lidojumu apkalpes locekļu apliecībās esošās derīgas kvalifikācijas atzīmes ir uzskatāmas, ka ir piešķirtas atbilstoši šo noteikumu prasībām. 
193. Civilās aviācijas aģentūra nepiemēro šo noteikumu 24.punktā noteikto samaksu par šo noteikumu 191.punktā minēto apliecību nomaiņu, ja:
193.1. iesnieguma iesniegšanas brīdī apliecībā esošās kvalifikācijas atzīmes ir derīgas vai lidojumu apkalpes loceklis ir izpildījis prasības kvalifikācijas atzīmes derīguma uzturēšanai; 
193.2. apliecība netiek papildināta ar jaunu kvalifikācijas atzīmi.

